Document ID: 31995R1797

KOMISSION ASETUS (EY) N:o 1797/95,
annettu 25 päivänä heinäkuuta 1995,
asetuksen (ETY) N:o 2253/92 kumoamisesta ja Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92 2-5 artiklassa säädettyyn erityiseen järjestelmään kuuluvien maataloustuotteiden osalta annetun asetuksen (EY) N:o 2883/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 56 artiklan 4 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (3), sellaisena kuin se on viimeksi muutettuna asetuksella (EY) N:o 3290/94 (4), ja erityisesti sen 2 artiklan, 3 artiklan 4 kohdan, 4 artiklan 4 kohdan ja 7 artiklan toisen alakohdan,
sekä katsoo, että
asetuksen (ETY) N:o 1601/92 2 ja 3 artiklan soveltamiseksi olisi määritettävä ne kolmansien maiden pöytäviinien ja vastaavien viinien määrät, jotka hyötyvät kyseisessä asetuksessa Kanariansaarten hankintojen osalta perustetusta erityisestä järjestelmästä; käytännöllisistä syistä tämän järjestelmän soveltamiseksi olisi vahvistettava määrät ajanjaksolle 1 päivästä syyskuuta 1995 30 päivään kesäkuuta 1996,
odotettaessa selvien tavoitteiden määrittämistä Kanariansaarten viiniä koskevien hankintojen varmistamiseksi mainitussa asetuksessa perustetun erityisen tukijärjestelmän mukaisesti olisi aluksi järjestelmän jatkuvuuden varmistamiseksi jatkettava kymmenen kuukauden ajaksi markkinointivuotena 1994/95 voimassa olevan viinin määrän ja tuen tason soveltamista,
hankintaa varten annettava tuki on määriteltävä ottaen huomioon erityisesti saariston maantieteellisestä sijainnista johtuvat olosuhteet; viinin määrä ja tuki olisi mukautettava markkinoiden nykytilanteeseen,
selvyyden vuoksi komissio hyväksyi tiettyjä maataloustuotteita koskevista erityistoimenpiteistä Kanariansaarten hyväksi annetun neuvoston asetuksen (ETY) N:o 1601/92 soveltamista koskevista yksityiskohtaisista säännöistä 16 päivänä marraskuuta 1994 annetun komission asetuksen (EY) N:o 2790/94 (5), sellaisena kuin se on muutettuna asetuksella (EY) N:o 2883/94 (6); näihin säännöksiin olisi viitattava myös viinialalla ja kumottava 1 päivästä syyskuuta 1995 alkaen kyseisen alan kannalta erityinen komission asetus (ETY) 2253/92 (7), sellaisena kuin se on viimeksi muutettuna asetuksella (EY) N:o 3332/94 (8),
komission asetuksessa (EY) N:o 2883/94 vahvistetaan Kanariansaarten arvioitu hankintatase maataloustuotteiden osalta; kyseiseen asetukseen olisi sisällytettävä viinituotteet, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään tämän asetuksen liite asetuksen (EY) N:o 2883/94 liitteisiin liitteenä XII.
2 artikla
Jomman kumman CN-koodeihin ex 2204 21 ja ex 2204 29 kuuluvien tuotteiden osalta vahvistetut määrät voidaan ylittää 20 prosentin rajoissa sikäli kuin liitteessä vahvistettua kokonaismäärää noudatetaan.
3 artikla
Toimija voi vetää pois todistushakemuksensa kolmen työpäivän aikana yhtenäisen vähennysprosentin tiedoksiantamispäivästä asetuksen (EY) N:o 2790/94 8 artiklan 2 kohdan mukaan.
4 artikla
Kumotaan asetus (ETY) N:o 2253/92.
5 artikla
Tämä asetus tulee voimaan 1 päivänä syyskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1995.

Labels: 18
3
17
5